ബൊഹ്‌റകൾ

ഇസ്മാഈലി ശിയാക്കളിലെ ഒരു ഉപവിഭാഗമാണ്‌ ബോറകൾ എന്ന് വിളിച്ചുവരുന്നു. പ്രധാനമായും ഇന്ത്യയിലാണ് ഇവരുള്ളത്. വോഹോറൂൻ എന്ന ഗുജറാത്തി പദത്തിൽ നിന്നാണ് ഈ പേരിന്റെ ഉത്ഭവം. ഹിന്ദുക്കളുടെ ഇടയിൽ നിന്ന് ഇസ്ലാമിലേക്ക് വന്ന ഒരു വൈശ്യ സമുദായമാണ് ബോറകൾ. ഇന്ത്യക്ക് പുറമെ കിഴക്കൻ ആഫ്രിക്ക, മൌറീഷ്യസ് എന്നിവിടങ്ങളിലും ബോറകളുണ്ട്. ഇന്ത്യയിൽ ഇവർ ദാവുദ്ബ്നുഖുത്വുബുഷായെ തങ്ങളുടെ നേതാവായി അംഗീകരിച്ചു. ഇവരെ ദാവൂദീ ബോറകൾ എന്ന് വിളിക്കുന്നു. യമനികളിൽ ഭൂരിപക്ഷവും സുലൈമാനുബ്നുഹസൻ എന്ന നേതാവിനെ അംഗീകരിച്ചു. ഇവരെ സുലൈമാനികൾ എന്ന് പറയുന്നു. പത്രപ്രവർത്തകനും ചിന്തകനും എഴുത്തുകാരനുമായ അസ്ഗർ അലി എഞ്ചിനീയർ ദാവൂദി ബോറകളിൽപ്പെട്ട ആളാണ്‌. 

ഡാവൂദി ബോറ (Dawoodi Bohra) സമൂഹം ഇസ്ലാം മതം പിന്തുടരുന്നവരാണ്. ഷിയ ഫാത്തിമി ഇസ്മായിലി തയ്യിബി ഡാവൂദി ബോറ എന്നാണ് ഇവർ ശരിക്കും അറിയപ്പെടുന്നത്. ഏകദൈവത്തിലുള്ള വിശ്വാസം, ഖുർആൻ ദൈവത്തിൻ്റെ സന്ദേശമാണെന്ന ബോധ്യം, മുഹമ്മദ് നബി അവസാനത്തെ പ്രവാചകനാണെന്ന വിശ്വാസം, അലി നബിയുടെ പിൻഗാമിയാണെന്ന തിരിച്ചറിവ് എന്നിവയിലാണ് ഇവരുടെ വിശ്വാസം അധിഷ്ഠിതമായിരിക്കുന്നത്. സുന്നികളെപ്പോലെ തന്നെ ഖുർആൻ പാരായണം ചെയ്യുക, അഞ്ചുനേരത്തെ നമസ്‌കാരം (സ്വലാത്ത്), ആകെ വരുമാനത്തിൻ്റെയും സമ്പാദ്യത്തിൻ്റെയും 2.5% (അല്ലെങ്കിൽ 1/40 ഭാഗം) വാർഷിക വിഹിതമായി നൽകുന്ന സകാത്ത്, റമദാൻ മാസത്തിലെ നോമ്പ് (സൗം), മക്കയിലേക്കുള്ള ഹജ്ജ് തീർത്ഥാടനവും മദീനയിലെ പ്രവാചകൻ്റെ മഖ്ബറ സന്ദർശനവും, മതപരമായ പോരാട്ടം (ജിഹാദ്) തുടങ്ങിയ ഇസ്ലാമിക തത്വങ്ങളാണ് ഇവർ പിന്തുടരുന്നത്.
മുഹമ്മദ് നബിയുടെ കുടുംബാംഗങ്ങളായ 'അഹ്‌ലുൽ ബൈത്ത്' (Ahl al-Bayt) ആണ് യഥാർത്ഥ ഇമാമുകൾ എന്ന വിശ്വാസമാണ് ഇവരുടെ വിശ്വാസത്തിൻ്റെ കാതൽ. എല്ലാ ഷിയാ മുസ്ലീങ്ങളെയും പോലെ, മുഹമ്മദ് നബിയുടെ പിൻഗാമിയായി അലി ബിൻ അബി താലിബ് അധികാരമേറ്റെന്നും, അദ്ദേഹം ഖുർആന് ശരിയായ മാർഗ്ഗനിർദ്ദേശവും വ്യാഖ്യാനവും നൽകിയെന്നും ഇവർ വിശ്വസിക്കുന്നു. വിശ്വാസികളെ നയിക്കുന്നതിനായി മുഹമ്മദ് നബിയുടെ ചെറുമകനായ ഇമാം ഹുസൈന്റെ പരമ്പരയിൽപ്പെട്ട ഒരു ഇമാം എപ്പോഴും ഭൂമിയിൽ ഉണ്ടായിരിക്കുമെന്നത് ഡാവൂദി ബോറ വിശ്വാസിക്കുന്നു.
ബോറകൾ വിദ്യാഭ്യാസമുള്ളവരും സാമ്പത്തികമായി മുൻപന്തിയിലുള്ളവരുമാണ്. സാധാരണയായി ഇവർ സമ്പന്നരായ വ്യാപാരികൾ, ബിസിനസ്സുകാർ, സംരംഭകർ, പ്രൊഫഷണലുകൾ (ഡോക്ടർമാർ, വക്കീൽമാർ, അക്കൗണ്ടന്റുമാർ) എന്നിവരാണ്. "ബോറ" എന്ന വാക്ക് "കച്ചവടം ചെയ്യുക" എന്നർത്ഥം വരുന്ന 'വൊഹ്‌ർവു' (vohrvu) അല്ലെങ്കിൽ 'വ്യവഹാർ' (vyavahar) എന്ന ഗുജറാത്തി പദത്തിൽ നിന്നാണ് ഉണ്ടായത്. ഇവരുടെ പാരമ്പര്യം പത്താം നൂറ്റാണ്ടിനും പതിനൊന്നാം നൂറ്റാണ്ടിനുമിടയിൽ ഉത്തരാഫ്രിക്ക ഭരിച്ചിരുന്ന, മുഹമ്മദ് നബിയുടെ മകൾ ഫാത്തിമയുടെ നേരിട്ടുള്ള പിൻഗാമികളായ ഫാത്തിമി ഇമാമുകളിൽ നിന്നാണ് ഉത്ഭവിച്ചത്. പരമ്പരാഗത മൂല്യങ്ങളിൽ ഉറച്ചുനിൽക്കുമ്പോഴും, ബിസിനസ്സിലും ജീവിതത്തിലും പുരോഗമനപരമായ കാഴ്ചപ്പാട് പുലർത്തുന്നവരാണ് ഇവർ. എങ്കിലും, ദക്ഷിണേഷ്യയിലെ മുസ്ലീം സമുദായങ്ങളിൽ സ്ത്രീ ജനനേന്ദ്രിയ വികലമാക്കൽ (Female Genital Mutilation) എന്ന പരക്കെ വിമർശിക്കപ്പെടുന്ന ആചാരം പിന്തുടരുന്ന ഏക വിഭാഗം ഇവരാണ്. അതെസമയം ഈ ആചാരത്തെ ഇവരുടെ സമുദായം പ്രതിരോധിക്കുകയും ചെയ്യുന്നു.

ബോറകളുടെ ഭാഷ 'ലിസാൻ അൽ-ദഅ്‌വത്ത്' (Lisan al-Da'wat) ആണ്. ഗുജറാത്തി ഭാഷയെ അടിസ്ഥാനമാക്കിയുള്ള ഇതിൽ അറബിക്, ഉറുദു, പേർഷ്യൻ പദങ്ങൾ ധാരാളമായി ഉപയോഗിക്കുന്നു. അറബിക് ലിപിയിലെ 'നസ്ഖ്' (naskh) ശൈലിയിലാണ് ഈ ഭാഷ എഴുതുന്നത്. 'ലിബാസ് അൽ-അൻവർ' (Libas al-Anwar) എന്നാണ് ഇവരുടെ സാംസ്കാരിക വസ്ത്രധാരണ രീതി അറിയപ്പെടുന്നത്.
ഈദ്-ഇ-മിലാദ് അൻ-നബി, ഈദുൽ ഫിത്തർ, ഈദുൽ അദ്ഹ, മുഹറം എന്നിവയാണ് ഇവരുടെ പ്രധാന മതപരമായ ആഘോഷങ്ങൾ. ഇസ്ലാമിക് കലണ്ടറിലെ പ്രധാന ദിനങ്ങളിൽ ഒത്തുചേരുന്ന 'മജ്‌ലിസ്' എന്ന പുരാതനമായ ആചാരവും ഇവർക്കിടയിലുണ്ട്. ഒത്തുചേരലുകളിൽ, എട്ടുപേർ അടങ്ങുന്ന സംഘങ്ങളായി ഇരുന്ന് 'ഥാൽ' (thaal) എന്ന് വിളിക്കപ്പെടുന്ന വലിയ സ്റ്റീൽ തളികയ്ക്ക് ചുറ്റുമിരുന്നാണ് ഇവർ ഭക്ഷണം കഴിക്കുന്നത്. Arwa bint Ahmad appointed Zoeb bin Musa as the first Da'i al-Mutlaq. Alt URL

 അവലംബം

 കൂടുതൽ വായനയ്ക്ക് 






















 പുറം കണ്ണികൾ 




വർഗ്ഗം:ഷിയ ഇസ്ലാം വിഭാഗങ്ങൾ
വർഗ്ഗം:ഇസ്മാഈലിസം
വർഗ്ഗം:ഇന്ത്യയിലെ മുസ്ലിം ജനവിഭാഗങ്ങൾ
വർഗ്ഗം:ഷിയ ഇസ്ലാം ഇന്ത്യയിൽ